98/198/EY: Neuvoston päätös, tehty 9 päivänä maaliskuuta 1998, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista



Virallinen lehti nro L 076 , 13/03/1998 s. 0031 - 0032



NEUVOSTON PÄÄTÖS, tehty 9 päivänä maaliskuuta 1998, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista (98/198/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY (1) ja erityisesti sen 27 artiklan, ottaa huomioon aikaisemman päätöksen 95/252/EY (2), ottaa huomioon komission ehdotuksen, sekä katsoo, että direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltioille luvan ottaa käyttöön mainitusta direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi, Yhdistynyt kuningaskunta pyysi 6 päivänä lokakuuta 1997 komissioon saapuneeksi kirjatulla kirjeellä komissiolta lupaa jatkaa 29 päivänä kesäkuuta 1995 tehdyllä neuvoston päätöksellä 95/252/EY hyväksytyn poikkeavan toimenpiteen soveltamista, muille jäsenvaltioille ilmoitettiin Yhdistyneen kuningaskunnan pyynnöstä 23 päivänä lokakuuta 1997, Yhdistyneelle kuningaskunnalle annettiin päätöksellä 95/252/EY lupa soveltaa direktiivin 77/388/ETY 6 ja 17 artiklasta poikkeavaa toimenpidettä 31 päivään joulukuuta 1997, kyseisen poikkeavan toimenpiteen tarkoituksena on rajoittaa auton vuokraukseen tai leasing-vuokraukseen liittyviä kustannuksia koskevan arvonlisäveron vähennysoikeus 50 prosenttiin, kun auto on vuokrattu käytettäväksi yksityisiin tarkoituksiin, ja poistaa arvonlisäveron kantaminen kyseessä olevan auton käytöstä yksityisiin tarkoituksiin, vähennysoikeuden rajoittamisen tavoitteena on verovelvollisten yksityisiin tarkoituksiin vuokraamien tai leasing-vuokraamien autojen käytön kiinteämääräinen verottaminen, toimenpiteellä vähennetään toimijoiden hallinnollisia velvoitteita, koska niiden ei tarvitse pitää kirjaa auton yksityiskäytön kilometrimääristä, ja yksinkertaistetaan näin ollen veronkantoa direktiivin 77/388/ETY 27 artiklan mukaisesti, komissio vahvisti 10 päivänä heinäkuuta 1996 työohjelman, johon sisältyi aikataulu ehdotuksille ja jossa määrättiin asteittaisesta etenemisestä kohti sisämarkkinoilla sovellettavaa yhteistä arvonlisäverojärjestelmää, lupa on voimassa 31 päivään joulukuuta 1998, jolloin voidaan arvioida poikkeavan toimenpiteen tarpeellisuutta edellä mainitun työohjelman yhteydessä omaksuttavaan yhteisön lähestymistapaan verrattuna tiettyjä kuluja koskevan arvonlisäveron vähennysoikeuden rajoittamisen osalta, ja poikkeavan toimenpiteen soveltaminen ei vaikuta kielteisesti arvonlisäverosta kertyviin yhteisön omiin varoihin, ON TEHNYT TÄMÄN PÄÄTÖKSEN: 1 artikla Poiketen siitä, mitä direktiivin 77/388/ETY 17 artiklan 2 ja 3 kohdassa säädetään, Yhdistyneelle kuningaskunnalle annetaan lupa rajoittaa autonvuokraukseen tai leasing-vuokraukseen liittyviä kustannuksia koskevan arvonlisäveron vähennysoikeus 50 prosenttiin, kun autoa käytetään yksityisiin tarkoituksiin. 2 artikla Poiketen siitä, mitä direktiivin 77/388/ETY 6 artiklan 2 kohdan a alakohdassa säädetään, Yhdistyneelle kuningaskunnalle annetaan lupa olla rinnastamatta yrityksen liikeomaisuuteen kuuluvan ja verovelvollisen vuokraaman tai leasing-vuokraaman auton ottamista yksityiseen käyttöön vastiketta vastaan suoritettuihin palveluihin. 3 artikla Tämä lupa on voimassa 31 päivään joulukuuta 1998. 4 artikla Tämä päätös on osoitettu Yhdistyneelle kuningaskunnalle. Tehty Brysselissä 9 päivänä maaliskuuta 1998. Neuvoston puolesta G. BROWN Puheenjohtaja (1) EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 96/95/EY (EYVL L 338, 28.12.1996, s. 89). (2) EYVL L 159, 11.7.1995, s. 19